Ved borgerkrigens utbrudd i juni 1922 hadde hæren omkring 7000 mann til rådighet, mens traktatmotstanderne hadde omkring dobbelt så mange. Ettersom det i befolkningen var stor støtte for traktaten var det ikke vanskelig å rekruttere nye soldater, og innen borgerkrigens slutt året etter var det over 55 000 soldater og 3500 offiserer. En betydelig andel av soldatene og offiserene hadde gjort tjeneste i irske regimenter i British Army under første verdenskrig.